|  |  |  |
| --- | --- | --- |
| **POSTUPAK IZRADE SAMOANALIZE** | | |
| [natrag u Priručnik](../../Priručnik%20kvalitete%20UNIPU.docx) | |
| Cilj POSTUPKA | Cilj izrade samoanalize je istraživanje postojećeg stanja djelovanja Sveučilišta/sastavnice s jedne strane i priprema temeljenog dokumenta za reakreditaciju Sveučilišta/sastavnice. Samoanaliza je također temelj za ocjenu kvalitete Sveučilišta i njegovih sastavnica prema kriterijima AZVO-a. |
| **Opis provedbe postupka** | S obzirom da je čelnik ustanove (rektor/dekan/pročelnik/voditelj studija) odgovoran za sve podatke i stavove iskazane samoanalizom, on će u njoj iznositi svoje osobne stavove ili odrediti osobu ili tim (povjerenstvo) koji će prema područjima izraditi podatke i iskazivati stavove o elementima koji se samoanalizom traže.  Izgled samoanalize dostupan je na internetskim [stranicama AZVO-a](https://www.azvo.hr/hr/vrednovanja/postupci-vrednovanja-u-visokom-obrazovanju/reakreditacija-visokih-ucilista) (u dokumentu pod nazivom Smjernice za vrednovanje kvalitete sveučilišta i sastavnica sveučilišta u postupku reakreditacije).  Postupak provedbe:   * definiranje odgovornosti/zaduženja za svako područje i rokova izvršenja aktivnosti * prikupljanje podataka iz svih dostupnih izvora i ispunjavanje tablica iz samoanalize * pisanje tekstualnog dijela samoanalize * rasprava (javna ili zatvorena) o konačnom tekstu samoanalize * prihvaćanje samoanalize na Senatu/Fakultetskom/Stručnom vijeću   Na temelju izrađene samoanalize čelnik ustanove (za internu upotrebu) može procijeniti zadovoljenje kriterija za ocjenu kvalitete visokih učilišta u sastavu sveučilišta, odnosno sveučilišta u cijelosti. Obrazac kriterija dostupan je na stranicama AZVO-a.  Alternativno: općenita se sažeta samoanaliza može izraditi na način da se, bez raspisivanja cijeloga teksta samoanalize, procijeni sastavnica/Sveučilište prema istim ovim kriterijima. |
| **Dinamika provedbe postupka** | Samoanalizu je preporučljivo provoditi svakih pet godina, i to neovisno o tome je li Sveučilište (ili njegova sastavnica) predviđeno za postupak reakreditacije u vremenu kada se provodi. |
| **Za postupak odgovoran** | Rektor ili čelnik sastavnice |
| **Javnost rezultata postupka** | Uvid u rezultate samoanalize imaju svi dionici sveučilišta/odjela i mora im biti dostupna na primjereni način sve do završetka postupka reakreditacije. |